Yupela i Orait Long Ol Arapela Lotu?
Mipela i save bihainim tok bilong Baibel long “
givim ona long olgeta kain man”—maski ol i bilong wanem lotu. (1 Pita 2:17) Olsem, long sampela kantri i gat planti handret tausen Witnes Bilong Jehova. Maski i olsem, mipela i no traim long subim ol politisen o ol man bilong wokim lo, long putim sampela tambu long wok bilong ol arapela lotu. Na tu, mipela i no kempein long gavman i mas putim lo i tokim ol manmeri long bihainim ol bilip na tingting bilong mipela long stretpela pasin. Nogat. Mipela i larim ol man long bihainim bilip na tingting bilong ol yet, olsem mipela i laik bai ol i mekim long mipela tu.—Matyu 7:12.
tpi_Latn tpi_Latn tpi_Latn